text: [{"text_idx": "#000000", "text": "Pagbiyahe sang mga traditional jeep mahimo sa extend sa katapusan sang Marso"}, {"text_idx": "#000001", "text": "Pagbyahe sang traditional jeepney sa Bacolod mahimu ma-extend tubtob sa katapusan sang Marso. Pagdugang pa sang kadamuon sang magabyahe nga modernized jeepney ginatun-an sang siudad."}, {"text_idx": "#000002", "text": "May 350 na ka mga modernized jeepney ang naga-byahe sa Bacolod."}, {"text_idx": "#000003", "text": "Pero kulang ini sa 1,099 nga target malab-ot sang siudad upod sa Land Transportation Franchising and Regulatory Board sa bulan sang Marso."}, {"text_idx": "#000004", "text": "Gani suno kay City Administrator Pacifico Maghari, III, posible nga ma-extend ang interim permit ukon ang provisional authority nga ginhatag sa mga traditional jeepney operators."}, {"text_idx": "#000005", "text": "Sa record sang Committee on Transportation sang konseho, may 320 ka mga traditional jeepney ang nagabyahe paagi sa interim service permit sa siudad."}, {"text_idx": "#000006", "text": "Antes matapos ang bulan sang Marso ginalauman nga makalab-ot sa 500 ang mga naga-byahe nga modernized jeep sa Bacolod."}, {"text_idx": "#000007", "text": "Ginatun-an naman karon sang siudad ang pagdugang pa sang modernized jeepney. Ini agud mapun-an ang kadamuon sang pasahero."}, {"text_idx": "#000008", "text": "Bisan pa natugutan ang pagbyahe sang mga traditional jeepney paagi sa extended Provisional Authority, masami may mga pasahero sa gihapon nga nagapanong sa kilid sang karsada samtang nagahulat sang masakyan nga jeep ilabi na kun peak hours."}]